สวัสดีคะ พี่ชายของหนูมีอาการปวดท้อง แน่นท้อง หลังจากทานก๋วยเตี๋ยวไป และก็ปวดไม่หาย ผ่านไป1 วัน ไปหา ทำการอัลตราซาวด์ แต่ก็ไม่พบสาเหตุ และกลับบ้านมาพัก แต่อาการไม่ดีขึ้น คือมีอาการปวดท้องมาก จึงกลับไปพบอีกรอบ รับตัวนอนรพ แล้วใส่สายยางทางจมูกดูดของเสียออกจากกะเพาะอาหาร และพบว่า มีอาการตับอ่อนโต อาหารย่อยไม่ได้ อยากทราบว่า อาการแบบนี้รักษาให้หายขาดได้มั้ยคะ มีผลข้างเคียง หรืออันตรายด้านไหนบ้าง ส่วนสายที่สอดเข้าจมูกใช้เวลานานกี่วันคะ ถึงจะถอดได้ เพราะพี่เจ็บคอทรมานมาก คุณงดน้ำและอาหารด้วยคะ แต่เข้าห้องน้ำได้ปกติ แต่ถึงของเสียจะออกมาแล้ว ก็ยังปวดท้องอยู่คะ
สวัสดีครับ Netdewจากประวัติที่เล่ามา ก็เป็นไปได้ว่าจะมีความผิดปกติที่ตับอ่อน เช่น การติดเชื้อ ตับอ่อนอักเสบ หรือเนื้องอกบริเวณตับอ่อน การที่ใส่สายยางทางจมูกก็เพื่อเป็นการระบายอาการแน่นท้อง ระหว่างที่ตับอ่อนทำงานได้ไม่ดี และยังไม่พร้อมที่จะย่อยอาหารครับ ซึ่งจะใส่สายยางนานเพียงใด ขึ้นอยู่กับอาการผู้ป่วยเป็นหลักครับ หากผู้ป่วยหายปวดท้อง และกระเพาะลำไส้กลับมาทำงานตามปกติ แพทย์จึงจะพิจารณาถอดสายยางออกครับอย่างไรก็ดี เนื่องจากความผิดปกติที่ตับอ่อนมีได้หลายสาเหตุ และแต่ละโรคก็ใช้วิธีรักษาแตกต่างกัน จึงขอแนะนำให้ปรึกษากับแพทย์ผู้ดูแลผู้ป่วย เพื่อสอบถามรายละเอียด จะถูกต้องและดีที่สุดครับ